Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel pitää kiinni sotatavoitteistaan, kunnes Hamas on tuhottu kokonaan.
USA uhkasi Irania sen jälkeen, -
kun CENTCOMin ilma-alus teki toisen iskun IRGC-infrastruktuuriin Syyriassa-
kostoksi kymmenistä Iranin määräämistä iskuista.
Israelin puolustusvoimat IDF ja turvallisuuslaitos -
jatkavat terrorielementtien kitkemistä Hamas-jäseniä kuhisevasta Gazasta.
Gazan islamistiset terroristiryhmät käynnistivät yllyttämättä sodan 7.10. -
tekemällä verilöylyn Etelä-Israelissa ja ottamalla yli 240 panttivankia.
IDF:n esikuntapäällikkö, kenraaliluutnantti Herzi Halevi -
tapasi Etelä-Israelin pormestareita ja yhteisöjohtajia -
ja vannoi taistelun jatkuvan, kunnes kaikki sotatavoitteet on täytetty.
Esikuntapäällikkö tapasi etelän pormestareita ja yhteisöjohtajia -
IDF:n ja turvallisuuslaitoksen sitoumuksen tiimoilta.
Hän kuunteli yhteisöjohtajia, -
jotka kertoivat verilöylyn aiheuttamasta tuskasta, -
kiitti heidän johtajuudestaan -
ja painotti taistelun jatkuvan, kunnes tavoitteet täytetään.
Amiraali Hagari korosti edistystä IDF:n operatiivisissa toimissa, -
joissa terrori-infrastruktuuria ja terroristeja on saatu tuhottua -
pitkin Hamasin hallitsemaa Gazaa.
Juuri nyt IDF:n joukot jatkavat iskuja Hamasin linnakkeisiin Shati-leirillä -
ja Gazan kaupungin ytimessä.
Maa- ja pioneerijoukot ovat ratsanneet 401. panssariprikaatin johdolla -
Shati-leirin rakennuksia ja eliminoineet leirin ryhmään kuuluvia terroristeja.
Samalla 36. divisioonan joukot yhteistyössä merivoimien kanssa -
ovat ratsanneet Gazan satamaa.
Joukot ovat nyt satamassa ja sen itäpuolella, -
minkä ansiosta Shati-leirissä operoivat joukot saadaan ympäröityä -
samoin kuin kaupungin itäosissa toimivat turvallisuusjoukot.
Joukot paikantavat ja tuhoavat ohjusten laukaisualustoja, -
tunnelien sisäänkäyntejä ja muuta terrori-infrastruktuuria.
Joukot toimivat kentällä yhteistyössä Shin Betin erikoisjoukkojen -
ja yksikön 504 kanssa ja pidättävät Hamas-terroristeja kuulusteltavaksi.
Nyt on pidätetty 20 Hamas-terroristia, -
jotka haluttiin kuulusteltavaksi Israeliin.
Osa pidätetyistä terroristeista osallistui verilöylyyn 7.10.
Kansalle pitämässään puheessa myös pääministeri Benjamin Netanjahu -
korosti Israelin jatkavan lujana -
ja vannoi kaatuneiden sotilaiden perheille Israelin johdon varmistavan, -
ettei heidän rakkaidensa uhraus ollut turha.
Netanjahu korosti Gazan sotatantereen uusimpia saavutuksia.
IDF-joukot ovat saartaneet Gazan kaupungin.
He operoivat kaupungin sydämessä ja ovat Shifa-sairaalan laitamilla.
He ovat eliminoineet tuhansia terroristeja, -
mukaan lukien vanhempia komentajia ja arkkimurhaajia, -
jotka osallistuivat kirotun lauantain 7.10. kauheaan joukkomurhaan.
Hamas on käytännössä menettänyt Pohjois-Gazan hallinnan.
Sillä ei ole enää turvallisia piiloja.
Sinwarista viimeiseen terroristiin kaikki Hamasin jäsenet kuolevat.
Joukkomme iskevät heihin maan päällä ja maan alla.
Jatkamme täydellä voimalla voittoon asti.
Vaikka IDF on saartanut Shifa-sairaalan, -
se on tarkoituksella jättänyt sairaalan itäportin auki siviilejä varten.
Ja koska Hamas on takavarikoinut valtaosan sairaalan polttoaineesta, -
IDF julkaisi videon, jossa sotilaat toimittavat polttoainetta sairaalaan, -
jotta palestiinalaissiviilien sairaanhoito jatkuisi ahdingossakin.
Vaikka Shifa-sairaalaan toimitettiin apua -
ja vaikka Hamas käyttää sairaalan kellarikerroksia johtokeskuksenaan, -
USA ja muut länsiliittolaiset ja -kumppanit -
ovat ilmaisseet vastustavansa sitä, että Israel rynnäköisi rakennukseen.
Emme tahdo tulitaistelua sairaalassa, jossa viattomat, avuttomat, -
lääkärinhoitoa etsivät ihmiset joutuisivat ristituleen.
Saksan ulkoministeri Annalena Baerbock oli samaa mieltä -
vieraillessaan Israelissa lauantaina.
Sairaalat ovat kansainvälisen lain humanitaaristen sääntöjen -
herkimpiä paikkoja.
Israelin pitää kaikkien muiden maiden tavoin kunnioittaa sitä, -
aivan kuten Israelilla muiden maiden tavoin on oikeus itsepuolustukseen.
Baerbock totesi myös vakuuttaneensa arabijohtajille, -
että Israelin toiminta on itsepuolustusta, -
vaikka paikoin väitetään, että kyse olisi kostosta, -
mikä ei perustu faktoihin.
Olen tehnyt arabikumppaneilleni selväksi, -
että Israel toimii itsepuolustukseksi eikä kostoksi, kuten monesti oletetaan.
Vakuutan israelilaisille kumppaneilleni, -
että syvä ystävyytemme perustuu kaiken tekemiselle sen hyväksi, -
että Israel voi tässä dilemmassa säilyä ytimeltään vahvana demokratiana.
Arabi- ja islamilaiset maat tapasivat Riadissa viikonloppuna.
Selviä erimielisyyksiä ilmeni -
suhteiden normalisointiin pyrkivien maiden, -
kuten Arabiemiirikuntien ja Saudi-Arabian, -
ja Lähi-idän ja muun maailman dominointia tavoittelevien -
Iranin johtaman akselin maiden välillä.
Saudi-Arabian ulkoministeriltä kysyttiin -
saudien näkemystä Gazan tulevaisuudesta.
Mistä tulevaisuudesta voi puhua, kun Gazaa tuhotaan?
Joka tunti kymmeniä kuolee. Mistä tulevaisuudesta he haluavat puhua?
Voimme puhua vain välittömästä tulitauosta, -
jota kaikki arabi- ja islamilaiset maat yksissä tuumin ajavat.
Muusta emme puhu.
Se etteivät muslimimaat löytäneet konsensusta, näytti ärsyttävän Irania.
Gaza ei ole eikä sen pidä olla vain sanojen ja julistusten kenttä.
Sen pitää olla toiminnan ja liikkeen kenttä.
Iranin presidentti torjui USA:n vaatimukset olla laajentamatta sotaa.
Hänen mukaansa USA:n tuki Israelille on Iranin väliintulon juurisyy.
Tuo räikeä valhe on ristiriidassa sen tapahtumaketjun kanssa, -
joka johti Iranin mahdollistamaan lokakuun 7. päivän verilöylyyn.
Amerikkalaiset ovat lausuneet, että eivät tahdo sodan laajentuvan.
He lähettävät viestejä meille ja muille maille, ettei sodan pidä laajentua.
Se lausunto ei millään lailla vastaa heidän toimintaansa.
Amerikkalaiset ovat toimittaneet Israelille polttoaineen -
Gazan sotakoneistoon, joka tekee rikoksia.
Se sotakoneisto on Amerikan hallussa.
Iran syytti USA:ta liittolaisten rinnalla seisomisesta hädän hetkellä -
ja on käyttänyt kätyreitään iskemään Irakin ja Syyrian sotilastukikohtiin, -
joissa on USA:n joukkoja, noin 60 eri otteeseen 17.10. alkaen.
Niissä iskuissa 56 USA:n sotilasta on haavoittunut.
Vaikka iskut jatkuvat esteettä, -
USCENTCOM teki kolmannen iskun IRGC-kohteisiin Syyriassa viime yönä.
Isku oli toinen alle viikon sisään.
Näillä iskuilla häiritään ja heikennetään -
niiden joukkojen toimintavapautta ja suorituskykyä, -
jotka ovat vastuussa iskuista USA:n joukkoihin Irakissa ja Syyriassa.
Ministeri Austin varoitti Irania -
jatkamasta hyökkäyksiä USA:n joukkoja vastaan.
Iskujen pitää loppua. Jos ne eivät lopu, -
emme epäröi tehdä sitä, mikä on tarpeen joukkojen suojelemiseksi.
Takaisin Jerusalemiin.
Pääministeri Netanjahu toisti Israelin jatkavan toimia -
Iranin lonkeroita vastaan eri puolilla Lähi-itää eikä vain Gazassa.
Taistelemme myös muilla rintamilla.
Joka päivä toimimme terrorismia ja sen lähettiläitä ja tekijöitä vastaan -
Juudeassa, Samariassa, Libanonissa, Syyriassa, Punaisellamerellä -
ja kaikkialla missä tarvitsee.
Netanjahu välitti maltillisille arabimaille rohkaisevan viestin.
Nämä tukevat kulisseissa Israelin toimia -
tilanteen muuttamiseksi Iranin kätyreiden suhteen.
Niille arabimaiden johtajille, -
jotka ovat huolissaan maidensa ja Lähi-idän tulevaisuudesta, -
sanon yhden asian: teidän pitää nousta Hamasia vastaan.
Hamas on tuonut katastrofin Gazaan 16 vuoden tyranniansa aikana.
Se on tuonut Gazan asukkaille vain kahta asiaa: verta ja köyhyyttä.
Hamas on keskeinen osa Iranin johtamaa terrorismin akselia, -
ja tämä terrorismin ja pahan akseli vaarantaa koko maailman, -
myös koko arabimaailman. Varmasti monet arabijohtajat ymmärtävät sen.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen